Ρόι Άσκοτ

Ο Ρόι Άσκοτ (Roy Ascott, 26 Οκτωβρίου 1934) είναι Βρετανός καλλιτέχνης, που δουλεύει με την κυβερνητική και την τηλεματική, πάνω σε μια τέχνη που βασίζεται στην επίδραση των ψηφιακών και των τηλεπικοινωνιακών δικτύων πάνω στην συνείδηση.

Ο Άσκοτ συμμετέχει σε διεθνείς εκθέσεις (συμπεριλαμβανομένων των Biennales της Βενετίας και της Σανγκάης) και συνεργάζεται στο Arts Council της Αγγλίας. Έχει αναγνωριστεί από την Ars Electronica ως ο “οραματιστής πρωτοπόρος της τέχνης των μέσων ενημέρωσης” και θεωρείται ευρέως ως ένας ριζοσπαστικός πρωτοπόρος στην εκπαίδευση και στην έρευνα των τεχνών, έχοντας καταλάβει ηγετικούς ακαδημαϊκούς ρόλους στην Αγγλία, την Ευρώπη, την Βόρεια Αμερική και την Κίνα ενώ σήμερα το Technoetic Arts στούντιό του βρίσκεται στην Σανγκάη και διευθύνει ένα παγκόσμιο δίκτυο διδακτορικής έρευνας.

Ο Άσκοτ είναι πρόεδρος του Planetary Collegium, καθηγητής Technoetic Arts στο Πανεπιστήμιο του Πλάιμουθ και στο μεταπτυχιακό Technoetic Arts στην ακαδημία DeTao στην Σανγκάη. Είναι ο εκδότης του ερευνητικού περιοδικού Technoetic Arts, εκδότης του περιοδικού Leonardo Journal και συγγραφέας του βιβλίου Telematic Embrace: Visionary Theories of Art, Technology and Consciousness.

Έχει λάβει το βραβείο Ars Electronica Golden Nica ως ο καλύτερος οραματιστής πρωτοπόρος της τέχνης των μέσων ενημέρωσης για το 2014. Το βραβείο απευθύνεται σε “αυτούς τους άνδρες και γυναίκες των οποίων οι καλλιτεχνικές, τεχνολογικές και κοινωνικές κατακτήσεις έχουν επηρεάσει αποφασιστικά την ανάπτυξη των καλλιτεχνικών κατευθύνσεων.” Είναι επίτιμος διδάκτορας στο Τμήμα Τεχνών, Ήχου και Εικόνας στο Ιόνιο Πανεπιστήμιο ; επίτιμος διδάκτορας στο Πανεπιστήμιο Aalborg στην Κοπενγχάγη ; επίτιμος διδάκτορας στο Πανεπιστήμιο του Δυτικού Λονδίνου.

Διαδραστική τέχνη των υπολογιστών 
Από την δεκαετία του 1960, ο Άσκοτ εργάζεται πάνω στην διαδραστική τέχνη των υπολογιστών, στην τηλεματική τέχνη και στην τέχνη των υπολογιστικών συστημάτων. Ο Άσκοτ έχτισε ένα θεωρητικό πλαίσιο πάνω στην προσέγγιση των αλληλεπιδραστικών έργων τέχνης, τα οποία συγκέντρωναν ορισμένα χαρατηριστικά από τον Νταντά, τον σουρεαλισμό, τον Fluxus, την Pop Art και την επιστήμη της κυβερνητικής. Έχει επίσης επηρεαστεί από τα γραπτά των Gordon Pask, Anthony Stafford Beer, William Ross Ashby και F.H. George.

Εργογραφία

Βιβλία που έγραψε ο Άσκοτ 
 The Future is Now: Art, Technology, and Consciousness. 2012.Beijing: Gold Wall Press. 2012
 Telematic Embrace: Visionary Theories of Art, Technology, and Consciousness. Ed. and Intro. by Edward A. Shanken. Berkeley: University of California Press. 2003.
 Technoetic Arts (trans: YI, Won-Kon), (Media & Art Series no. 6, Institute of Media Art, Yonsei University). Yonsei: Yonsei University Press. 2002.
 Art & Telematics: toward the Construction of New Aesthetics. (trans: E. Fujihara). Tokyo: NTT Publishing Co. 1998.

Βιβλία που επιμελήθηκε ο Άσκοτ 
 Ascott, R., Girao, L. M. (eds). Presence in the Mindfield: art, identity, and the technology of transformation. Aveiro, Portugal: Universidade deAveiro. 2011.
 Ascott, R., Gangvik, E., Jahrmann, M. (eds). Making Reality Really Real. Trondheim: TEKS. 2010.
 Ascott, R., Bast, G., Fiel, W. (eds). New Realities: Being Syncretic. Vienna: Springer. 2009.
 Ascott, R. (ed). Engineered Nature: art and consciousness in the post-biological era. Bristol: Intellect Books. 2006.
 Ascott, R. (ed). Art Technology Consciousness. Exeter: Intellect Books. 2000
 Ascott, R. (ed). Reframing Consciousness. Exeter: Intellect Books. 1999

Παραπομπές